Taai terugkeer wag op Roger Federer | Netwerk24
Taai terugkeer wag op Roger Federer
07 Maart 2021 11:43
Roger Federer in Februarie verlede jaar in Kaapstad in aksie in die Match in Africa-vertoonwedstryd teen Rafael Nadal. Foto: Gallo Images
Dié driemalige wenner in Doha en 20-malige Grand Slam-wenner is tweede gekeur en het 'n loslootjie in die eerste ronde. Hy was in 2012 laas in dié toernooi in aksie.
'n Taai tweede ronde wag op die 39-jarige Federer.
Die Fransman Chardy en Evans, 'n Brit, het goeie vertonings agter die rug.
Evans het een van die opwarmingstoernooie in Melbourne voor die Australiese Ope gewen en tot 26ste – sy beste nóg – op die wêreldranglys geklim.
Chardy het Federer 'n keer in 2014 op klei in Rome verras. Hy het Andrey Rublev Vrydag in Rotterdam in drie stelle laat sweet en het vanjaar al twee halfeindstryde gehaal.
Federer se knieprobleme het hom 14 maande van die baan gehou. Sy laaste amptelike wedstryd was met verlede jaar se halfeindstryd in die Aussie Ope, waar Novak Djokovic hom geklop het.
Federer het volgens tennisworldusa.org in Februarie en weer in Mei verlede jaar operasies ondergaan en besluit om vir die res van die jaar 'n ruskans te neem.